૨૦ યહોવાને ‘હા જી હા’ કહેતા ભક્તોની જરૂર નથી. તે નથી ચાહતા કે આપણે બળજબરીથી તેમને ભજીએ. (૨ કરિંથી ૯:૭) દાખલા તરીકે, કુટુંબમાં કોઈ નાનું ભૂલકું દોડીને તમારી ગોદમાં બેસી જાય, તમને પપ્પી કરે તો કેવું લાગશે? પણ જો તમે બાળકને કહો ત્યારે જ તે માંડ માંડ તમારી પાસે આવીને, તમને પપ્પી કરે તો તમને કેવું લાગશે? જે બાળક પોતાની મરજીથી તમને વહાલ કરે એ તમને બહુ ગમશે, ખરું ને? એ જ રીતે આપણે રાજી-ખુશીથી યહોવાની ભક્તિ કરીએ છીએ, ત્યારે તેમને પણ એ બહુ જ ગમે છે. હવે સવાલ થાય કે તમે કેવી પસંદગી કરશો? શેતાન, આદમ ને હવાએ સાવ ખોટો નિર્ણય લીધો. અરે, તેઓએ પોતાના જ પગ પર કુહાડી મારી. પોતાની મરજીથી યહોવાને છોડી દીધા.